Renato Pozzetto
Renato Pozzetto (g. 1940 m. birželio 14 d. Varezė) – italų aktorius, režisierius, dainininkas, karjerą pradėjęs kaip „stand-up“ žanro komikas įvairiuose Milano klubuose. 1964 m. kartu su vaikystės draugu Cochi Ponzoni sukūrė sėkmingą duetą „Cochi e Renato“, įrašė keletą satyrinių dainų ir sukūrė eilę TV programų. 8 dešimtmetyje Renato sulaukė pasisekimo ir kaip kino aktorius. 1967-2009 m. buvo vedęs Brunella Gubler, su kuria susilaukė 2 vaikų: prodiusere taposios Francescos ir aktoriaus Giacomo.